Vo de Archäologen diskutiat werd scho fia de friare Zeit a Valegung vo da Schutter.[2] Geologisch gseng is a ursprüngliche Schuttermündung in de Donau a poa Kilometa obahoib da heitign Mündung wãhscheinlich. Fiar a Siedlung, wia's des karolingische Kãmmergut und des niederaltaichische Kloastagut Ingoldesstat gwen is, is net nur a sichere und strategisch günstige Lãgn benötigt worn, sondern emfois a Muihbåch. A Valängarung vo da Schutter bis zum heitign Inglståd häd beides gewährleistet und waar zuadem im Rãhmen vo de damaligen technischen Möglichkeiten gleng.